Albarkar Ruhu (5)
Halin Kirki:
Godiya ta tabbabta ga Ubangiji Allah mai iko duka. Barkan mu kuma da sake saduwa cikin wannan sabon watan Mayu. A wannan makon za mu yi nazari ne a kan halin kirki.
Rashin hakurin mutane, fushi, zamba, son kai, da makamantan su, sun hana mutane da dama nuna halin kirki ga juna a yau. Halin kirki ba abu ne da mutum zai ce sai ya samu kudi ko sai ya sayi abin hawa kafin ya nuna ba, Halin kirki abu ne mai sauki idan mutum na da kaunar Ubangiji Allah cikin zuciyarsa, kamar yadda zamu a gani cikin littafin Luka 10:27; “Sai ya amsa ya ce, “Ka ?aunaci Ubangiji Allahnka da dukkan zuciyarka, da dukkan ranka, da dukkan ?arfinka, da dukkan hankalinka. Ka kuma ?aunaci ?an’uwanka kamar kanka.” Lallai ne idan mutum na da Kaunar Ubangiji Allah a zukatarsa zai so dan’uwansa zai kuma nuna halin kirki ga jama’a, domin “kauna tana sa hakuri da kirki. kauna ba ta sa kishi, ba ta yin kumbura. kauna ba ta sa ?aga kai ko rashin kara, kauna ba ta sa sonkai, ba ta jin tsokana, ba ta ri?o. ?auna ba ta sa yin farin ciki da mugunta, sai dai da gaskiya. kauna tana sa daurewa a cikin kowane hali, da bangaskiya a cikin kowane hali, haka kuma sa zuciya a cikin kowane hali, da jimiri a cikin kowane hali”(1 Korantiyawa 13:4-7). Halin kirki bata samuwa a wurin da babu kauna, shi ya sa littafi mai tsarki na nuna mana hanyar kauna ga junanmu ta wurin kaunar Ubangiji da dukan ran mu da kuma karfin mu.
Babu shakka a cikin harkokin mu na yau da kullum mutane kan iya saba mana ta hanyoyi da dama, yakan zama da wuya mu nuna halin kirki a irin wannan hali amma idan muka dubi rayuwan manzo Bulus cikin wasikarsa ga ikkilisiyar Allah a 2 Korantiyawa 6:4-6, “Amma ta kowace hanya muna bayyana gaskiyarmu, a kan bayin Allah muke, ta matu?ar jurewa, da shan wahala, da ?untata, da masifu, da shan duka, da shan dauri, da yawan hargitsi, da yawan fama, da rasa barci, da kuma rasa abinci. Muna kuma bayyana gaskiyarmu ta halin tsarkaka, da sani, da hakuri, da kirki, da Ruhu Mai Tsarki, da sahihiyar ?auna,” Ubangiji Allah zai bamu nasara. kada mu ji tsoro ko mu dauki irin wannan tsanani ya zama mana dalilin rashin nuna halin kirki ga jama’a, ba haka Ubangiji Yesu Almasihu ya nuna mana ba, mu yi koyi da rayuwarsa, mu bi gurbin da ya bar mana.
Idan har kana kiran kanka Kirista wato mai bin Yesu Kristi na gaske, lallai ne fa ka zama mai bin gurbin da ya bar mana, shi ya sa Ruhu mai tsarki ya bayana mana a fili halin mutuntaka da Albarkar Ruhu cikin littafi mai tsarki don ya jagorance mu. Yesu Almasihu ya yi zaman tsarki da kauna - har ma ga makiyansa, bai kaunaci ko kuwa nuna halin kirki ga almajiransa kadai ba, ya so dukan jama’a, (Sa’ad da kuwa Yesu yake cin abinci a gida, sai ga masu kar?ar haraji da masu zunubi da yawa sun zo, sun zauna tare da shi da almajiransa. Da Farisiyawa suka ga haka, sai suka ce wa almajiransa, “Don me malaminku yake ci tare da masu kar?ar haraji da masu zunubi?” Amma da Yesu ya ji haka ya ce, “Ai, lafiyayyu ba ruwansu da likita, sai dai marasa lafiya”. Matiyu 9:10-12). A wuri aiki, a hanya, kasuwa ko a gida, kana nuna bambanci wurin nuna halin kirki ga wani don shi ba danuwanka ba? A zamanin mu na yanzu zaka ga mutane na nuna bambancin kabila, addini, jim’i, da dai makamantan su, wannan ba daidai ba musamman idan kana kiran kanka Kirista, ta wurin nuna Kirki ga mutane musamman wa’yanda basa kaunar ka, rayuwan ka zai zama abin koyi a garesu har ma zasu sami tsira daga irin wannan halin, domin littafi mai tsarki bai koya mana rama mugunta da mugunta ba (1 Bitrus 3:9; Kada ku rama mugunta da mugunta, ko zagi da zagi, a maimakon haka, sai ku sa albarka. Domin a kan haka ne musamman aka kira ku, ku kuma gaji albarka). Idan kana cike da halin Kauna da Kirki Ubangiji Allah zai goya maka baya cikin duk abin da kake yi, ba zai kuma bar magabci ya ci nasara bisa kanka ba - don kana bin tafarkinSa.
Mafi muhimmanci shi ne rayuwa cikin Ruhu, ta wurin yin haka ne zamu sami nasara cikin rayuwan da zai gamshi Ubangiji.
Bari mu dauki lokaci mu yi nazari bisa ayoyin nan:
Afisawa 4:31,32; Ku rabu da kowane irin bacin rai, da hasala, da fushi, da tankiya, da yanke, da kowace irin ?eta. Ku yi wa juna kirki, kuna tausayi, kuna yafe wa juna kamar yadda Allah ya yafe muku ta wurin Almasihu.
Kolosiyawa 3:12-14; “Saboda haka, sai ku ?auki halin tausayi, da kirki, da tawali’u, da salihanci, da ha?uri, idan ku za?a??u ne na Allah, tsarkaka, ?aunatattu, kuna jure wa juna, in kuma wani yana da ?ara game da wani, sai su yafe wa juna. Kamar yadda Ubangiji ya yafe muku, ku kuma sai ku yafe. Fiye da wa?annan duka, ku ?au halin ?auna, wadda dukkan kammala take ?ulluwa a cikinta”.
Bari Ubangiji Allah ya ba mu ikon nuna halin kirki ga ‘yan uwan mu, amin.